પરંતુ ઝેબ્લોસીમાં આવીને, ધાતુના ભંગારથી ખાસ્સી દૂર આવેલી ઑફિસમાં ઓસ્કરને મળવા જતાં ઑફિસના સ્વાગતકક્ષમાં બેંકરે તેને રોકી લીધો. બેંકરે તેને હેર શિન્ડલર બહુ જ કામમાં હોવાનું કહી દીધું! એક અઠવાડિયા પછી મેંડેલ ફરી પાછો એમેલિયા આવ્યો, ત્યારે ફરી વખત બેંકરે તેને શિન્ડલરને મળીને વાત કરવા ન દીધી! ત્રીજી વખત બેંકરે તેની સાથે સ્પષ્ટ વાત કરી. “તારે ઝિઓનિસ્ટોના નાણાં જોઈએ છેને? કેમ? પહેલાં તો તારે નહોતાં જોઈતાં, અને હવે તારે કેમ જરૂર પડી ગઈ! ઠીક છે, પણ હવે તને એ રકમ ન મળી શકે. આ જ જીવન છે, હેર મેંડેલ!”